Source: http://ec.europa.eu/civiljustice/interim_measures/interim_measures_gre_mt.htm
Timestamp: 2013-05-25 01:11:44+00:00
Document Index: 1092824

Matched Legal Cases: ['qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti\n', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ']

Kummissjoni Ewropea - Network gudizzjarju ewropew - Miżuri temporanji u miżuri ta’ prekawzjonijiet - Greċja
> Greċja
L-aħħar aġġornament: 08-06-2006
Miżuri temporanji u miżuri ta’ prekawzjonijiet - Greċja
F’liema kondizzjonijiet għandhom jittieħdu dawn il-miżuri? 2.1.
Jekk jogħġbok iddeskrivi l-proċedura 2.2.
Jekk jogħġbok iddeskrivi l-kondizzjonijiet sostantivi biex jiġu ordnati dawn il-miżuri 3.
X’inhuma l-għan u n-natura ta’ dawn il-miżuri? 3.1.
X’tipi ta’ beni jistgħu jittieħdu miżuri fuqhom? 3.2.
X’inhi il-validità ta’ dawn il-miżuri? 4.
Teżisti l-possibbiltà ta’ appell kontra l-miżura? 1. X’inhuma t-tipi differenti ta’ miżuri?
Jekk jogħġbok agħti definizzjoni ta’ dawn il-miżuri – Jekk jogħġbok ħejji inventarju tal-miżuri eżistentiIl-miżuri proviżorji kawtelatarji u l-inġunzjonijiet in ġenerali jfissru l-għoti ta’ protezzjoni ġudizzjarja temporanja bħala konsegwenza ta’ proċess legali prinċipali li jeżamina kwistjoni li fir-rigward tad-dritt protett tkun jew pendenti jew ma tkunx sejra ddum ma tiġi ttrattata. L-għoti ta’ din il-protezzoni ġudizzjarja temporanja tfittex li tiżgura s-sodisfazzjon fil-futur tal-pretensjoni li l-qorti tkun sejra tezamina. Il-miżuri disponibbli huma: garanzija, reġistrazzjoni tal-penotazzjoni tal-mortage, sekwestru konserattiv, sekwestru ġudizzjarju, smigħ proviżorju tal-pretensjonijiet, regolazzjoni temporanja tas-sitwazzjoni, teħid ta’ pussess legali, ħelsien mit-teħid ta’ pussess legali, teħid ta’ l-inventarju u d-depożitu ta’ assi bankarji.
2. F’liema kondizzjonijiet għandhom jittieħdu dawn il-miżuri?
2.1. Jekk jogħġbok iddeskrivi l-proċedura
Il-miżuri li għadhom kif issemmew jiġu dejjem ordnati mill-qorti. B’mod ġenerali, il-Qorti b’Ġudikant Wieħed ta’Prim’ Istanza hija
kompetenti biex tordna dawn il-miżuri. Il-Qorti tal-Paċi jista’ jkollha
l-ġurisdizzjoni biex tordna dawn il-miżuri fil-każ tar-kontroll temporanju
tal-pussess jew tal-proprjetà u fejn,
bis-saħħa tad-dispożizzjonijiet tal-Kodiċi Elleniku tal-Proċedura Ċivili,
hija kompetenti fil-każ prinċipali. Il-Qorti b’Ġudikant Wieħed ta’ Prim’
Istanza f’dawn il-każijiet ma jkollhiex ġurisdizzjoni materjali. Barra minn
hekk, il-Qorti b’Aktar minn Ġudikant
Wieħed ta’ Prim’Istanza li quddiemha jkun qiegħed jinstema’ l-każ prinċipali
għandha l-ġurisdizzjoni fl-istess ħin mal-Qorti b’Ġudikant Wieħed ta’ Prim’
Istanza biex tordna l-miżuri li ssemmew qabel. Il-qorti kompetenti tkun
il-qorti lokali li quddiemha jkun qiegħed jinstema’ l-każ prinċipali waqt li
l-miżuri li ssemmew qabel jistgħu jiġu ordnati mill-qorti li tkun l-eqreb
tal-post fejn dawk il-miżuri għandhom jiġu eżegwiti. Is-sentenza li tordna
dawn il-miżuri għandha tingħata lill-parti affettwata biha u infurzata mill-uffiċjali
amministrattivi. Jekk l-uffiċjal amministrattiv ma jitħalliex jaqdi d-dmir
ta’ l-eżekuzzjoni, jista’ jitlob l-għajnuna tal-pulizija. L-ispejjeż ma
jistgħux jiġu kkalkulati faċilment minħabba li l-ħlas ta’ l-avukati u
l-uffiċjali amministrattivi jvarjaw. L-ispiża indikattiva hija ta’ madwar €
2.2. Jekk jogħġbok iddeskrivi l-kondizzjonijiet sostantivi biex jiġu ordnati dawn il-miżuri
Il-qorti tordna l-miżuri proviżorji jekk:ikun hemm raġunijiet urġenti jew jekk ikunu meħtieġa biex jiġi evitat ir-riskju imminenti biex ikun salvagwardat jew ippreservat dritt jew biex tiġi regolata sitwazzjoni u;ikun hemm kunsiderazzjoni raġonevoli li jkun hemm dritt li jeħtieġ jitħares marbut mal-miżura.Għandha tingħata x-xhieda preliminari għal pretensjoni li b’mod raġonevoli tiġġustifika l-ordni tal-miżura, fi kliem ieħor ma tinħtieġx prova kompleta. Minflok tinħtieġ prova mhux kompleta, li tkun biżżejjed biex tikkonvinċi l-qorti li l-fatti veri jistgħu jeżistu. Huwa suffiċjenti għall-qorti li tikkunsidrahom probabbli biex tordna li tingħata protezzjoni ġudizzjarja. Sabiex tingħata l-protezzjoni meħtieġa għandu jkun hemm ċirkostanzi urġenti jew ir-risku imminienti tal-qbid tal-beni tad-debitur mill-parti li taqbadhom, b’mod illi fil-futur ikun impossibbli għalih li jieħu passi legali għall-eżekuzzjoni obbligatorja kontrih meta, wara li tintemm l-azzjoni prinċipali mill-kreditur, dan ikollu f’idejh titolu eżekuttiv.
3. X’inhuma l-għan u n-natura ta’ dawn il-miżuri?
3.1. X’tipi ta’ beni jistgħu jittieħdu miżuri fuqhom?
Dawn il-miżuri japplikaw għall-beni kollha tad-debitur b’mod ġenerali,
kemm jekk fil-pussess tiegħu kemm jekk fil-pussess ta’ terzi, sakemm ikunu
jistgħu jiġu trasferiti skond ir-regoli tad-dritt privat u ma jkunux eżentati
mil-liġi. B’mod partikulari, il-beni li dawn il-miżuri jkunu marbuta magħhom
jinkludu l-proprjetà ta’ beni immobbli, il-proprjetà ta’ beni mobbli
ikkunsidrata li ma tkunx tista’ tkun issekwestrata, il-bastimenti, l-inġenji
ta’ l-ajru, il-vetturi ta’ fuq l-art, id-depożiti f’kontijiet bankarji u
t-titoli finanzjarji f’reġistru elettroniku.
Wara s-sentenza id-debitur ma jkunx jista’ jiddisponi mill-beni li fuqhom
tkun saret inġunzjoni biex tissekwestrahom, bħal sekwestru konservattiv mill-qorti
tal-beni tiegħu jew prenotazzjoni tal-mortgage fuq il-proprjetà immobbli.
Fil-każ li ma jobdix is-sentenza tal-qorti, id-debitur għandu jingħata piena
ta’ ħabs sa sena bis-saħħa ta’ l-Artikolu 232A tal-Kodiċi Penali Elleniku. Id-Digriet Leġiżlattiv 1059/1971 ippromulga l-kunfidenzjalità tad-depożiti
bankarji u pprovda għal mill-inqas 6 xhur priġunerija fil-każ li membri
tal-Bord tad-Diretturi, gvernaturi jew impjegati tal-bank jiksru din
il-kunfidenzjalità. Madankollu, dan il-fatt ma jikkostitwixxix ostakolu
għas-sekwestru konservattiv ta’ dawk id-depożiti minħabba li s-sentenza
tal-qorti li tordna dik l-inġunzjoni ma għandhiex bilfors tispeċifika li
d-depożiti bankarji jew it-titoli finanzjarji f’reġistru elettroniku jkunu
temporanjament ssekwestrati bħala riżultat ta’ l-inġunzjoni. Lanqas
il-projbizzjoni fuq it-tneħħija ta’ dawn il-beni imposta mis-sentenza ma
tikser il-kunfidenzjalità minħabba li l-banek ma jkunux mitluba li jagħtu
l-informazzjoni dwar l-eżistenza tagħhom. Fil-każ ta’ sekwestru konservattiv
tal-beni fil-pussess ta’ terzi, dawn huma obbligati li jiddikjaraw jekk hemmx
pretensjoni jew dritt marbuta u jekk hemmx każ ta’ sekwestru ieħor fuqhom u
għal liema ammont.
3.3. X’inhi il-validità ta’ dawn il-miżuri?
Bis-saħħa tal-liġi dawn il-miżuri huma validi:
sakemm tingħata sentenza finali fil-proċess ta’ l-azzjoni prinċipali kontra l-parti li talbet li tinħareġ l-inġunzjoni li tkun iffinalizzat kollox;sakemm tingħata sentenza finali favurih u s-sentenza tkun eżegwita;fil-każ ta’ riżoluzzjoni fl-azzjoni prinċipali;jekk jgħaddu 30 jum mit-tmiem jew mill-annullament tal-proċess b’mod ieħor;jekk bħala riżultat ta’ fatti veri ġodda l-ordni tiġi rrevokata jew immodifikata jew mill-qorti li ħarġitha jew mill-qorti fl-azzjoni prinċipali mingħajr il-ħtieġa ta’ fatti veri ġodda; ufil-każ fejn is-sentenza nnifisha tistipula limitu ta’ żmien għall-ftuħ ta’ l-azzjoni prinċipali u dik l-azzjoni ma tkunx infetħet fil-limitu taż-żmien.Jekk waħda mill-partijiet li tkun ġiet imħarrka biex tidher skond il-proċedura legali fiż-żmien stabbilit ma tidhirx fis-smigħ l-kawża, dan jirriżulta li dik il-parti tiġi pproċessata fl-assenza tagħha iżda l-qorti teżamina l-każ bħal li kieku l-litiganti kollha kienu preżenti minħabba li s-sentenza ta’ kontumaċja fil-proċedimenti ta’ miżuri proviżorji ma toħloqx preżunzjoni ta’ aċċettazzjoni tal-fatti veri stabbiliti fl-applikazzjoni rilevanti. Il-każ jista’ jiġi eżaminat mill-ġdid mill-qorti fil-każ biss fejn il-parti pproċessata fl-assenza tagħha tiddependi fuq fatti veri ġodda li, kieku kienu fil-pussess tal-qorti, kienu jirriżultaw f’ordni ta’ miżura differenti. Din il-parti tista’ titlob ir-revoka jew il-modifikazzjoni tas-sentenza.
4. Teżisti l-possibbiltà ta’ appell kontra l-miżura?
Ma jeżisti ebda rimedju ġudizzjarju kontra s-sentenzi li
jordnaw miżuri ħlief għal sentenzi li jordnaw il-kontroll temporanju
tal-pussess jew tal-proprjetà li għalihom il-liġi tagħti l-għażla ta’ appell
lill-Qorti b’Aktar Minn Ġudikant Wieħed ta’ Prim’ Istanza fi żmien għaxart
ijiem mill-għoti tas-sentenza. Wara li
tkun eżaminat il-każ, din il-qorti jew tikkonferma jew tannulla s-sentenza
appellata u s-sentenza li tagħti tkun valida għal perijodu temporanju. Huwa
possibbli għal litigant li jagħmel applikazzjoni biex tiġi rrevokata jew
immodifikata sentenza (kif issemma aktar ‘il fuq) u huwa wkoll possibbli għal
terz li ma jkunx tħarrek fil-kawża u li ma jkunx ħa sehem fiha iżda li jkollu
bażi legali biex jagħmel petizzjoni biex tiġi rrevokata jew immodifikata
sentenza (billi ssir caveat).
« Miżuri temporanji u miżuri ta’ prekawzjonijiet - Informazzjoni Ġenerali | Greċja - Informazzjoni Ġenerali »